
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1452 


14 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου στο Ερευνητικό Πανεπιστημιακό 
Ινστιτούτο Συστημάτων Επικοινωνιών και Υπολο¬ 
γιστών του Εθνικού Μετσοβίου Πολυτεχνείου 

(ΕΠΙΣΕΥ/ΕΜΠ). 1 

Τροποποίηση της Τ/2042/26.5.1999 απόφασης των 
Υπουργών Ανάπτυξης και Μεταφορών και Επικοι¬ 
νωνιών «Εξειδίκευση κριτηρίων προσδιορισμού 
γεωγραφικών περιοχών, προϋποθέσεις θέσης σε 
κυκλοφορία και απαιτούμενα δικαιολογητικά τα¬ 
ξινόμησης τουριστικών τραίνων, κατά τις διατάξεις 

του άρθρου 30 του Ν. 2636/98». 2 

Άδεια λειτουργίας (ανανέωση), έπειτα από μηχ/κό 
εκσυγχρονισμό και άδεια εγκατάστασης για κτιρια- 
κό εκσυγχρονισμό, στο εργοστάσιο παραγωγής 
φαρμακευτικών και καλλυντικών προϊόντων, της 
ΙΑνίΡΗΑΠΜ Α.Ε., που βρίσκεται στο Δήμο Παια- 

νίας του Νομού Αττικής. 3 

Τροποποίηση της 190443/24.7.1998 απόφασης του 
Υπουργού Εργασίας και Κοινωνικών Ασφαλίσεων. 4 
Τροποποίηση της 190165/24.7.1998 απόφασης του 
Υπουργού Εργασίας και Κοινωνικών Ασφαλίσεων. 5 
Τροποποίηση διατάξεων του καταστατικού του Ταμεί¬ 


ου Προνοίας Εργοληπτών Δημοσίων Έργων. 6 

Ανασυγκρότηση της νομοπαρασκευαστικής επιτρο¬ 
πής για την επανεξέταση του σχεδίου νόμου «Σω¬ 
φρονιστικός Κώδικας». 7 

Καθορισμός ύψους χρηματικών παροχών σανατορια- 
κής και αεροθεραπευτικής νοσηλίας φυματικών 
ναυτικών. 8 


ΑΠΟΦΑΣΕΙ Σ 

Αριθ. 2/47697/0095 (1) 


Ανάθεση έργου στο Ερευνητικό Πανεπιστημιακό Ινστι¬ 
τούτο Συστημάτων Επικοινωνιών και Υπολογιστών του 
Εθνικού Μετσοβίου Πολυτεχνείου (ΕΠΙΣΕΥ/ΕΜΠ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 2 παρ. 13 VI του Ν. 2286/95 (ΦΕΚ 19/Α7 


1.2.1995) «Προμήθειες του Δημόσιου Τομέα και ρυθμί¬ 
σεις συναφών θεμάτων». 

2. Το άρθρο 22 του Π.Δ. 394/96 «Κανονισμός Προμη¬ 
θειών Δημοσίου». 

3. Το άρθρο 83 παρ. 3 περ. ε του Ν. 2362/95 «Περί Κώ¬ 
δικας Δημοσίου Λογιστικού». 

4. Το Π.Δ. 370/95 (ΦΕΚ 199/Α714-9-95) «προσαρμογή 
της Ελληνικής νομοθεσίας περί κρατικών προμηθειών 
προς το κοινοτικό δίκαιο». 

5. Το Π.Δ. 284/88 «Περί Οργανισμού του Υπουργείου 
Οικονομικών». 

6. Το Ν. 1642/86 περί Φ.Π.Α. 

7. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και Υπουργού Οικονομικών 
περί ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών. 

8. Το πρακτικό της Επιτροπής για το σχεδιασμό - οργά¬ 
νωση υλοποίηση διασύνδεσης ΥΔΕ στο ΙΝΤΕΡΝΕΤ και 
αποκέντρωσης συνταξιοδοτικών θεμάτων (Υπ. Απόφαση 
2/26370/0004/16-4-99), από το οποίο προκύπτει η προ¬ 
σπάθεια αποκέντρωσης της Υπηρεσίας Συντάξεων στα 
πλαίσια της πολιτικής της άμεσης εξυπηρέτησης του 
πολίτη. 

9. Την ανάγκη ανάθεσης στο Ερευνητικό Πανεπιστη¬ 
μιακό Ινστιτούτο Συστημάτων Επικοινωνιών και Υπολο¬ 
γιστών του Εθνικού Μετσοβίου Πολυτεχνείου (ΕΠΙΣΕΥ/ 
ΕΜΠ) της σχεδίασης και ανάπτυξης εφαρμογής που θα 
παρέχει την δυνατότητα στις ΥΔΕ (εκτός Αττικής) να πα¬ 
ρέχουν πιστοποιητικά στους συνταξιούχους. 

10. Το γεγονός ότι λόγοι επείγουσας και επιτακτικής 
ανάγκης επιβάλουν την άμεση εφαρμογή του ανωτέρω 
συστήματος (σχετ. διατάξεις άρθρ. 3 παρ. 13 περ. ν. του 
Ν. 2286/95 και του άρθρ. 83 παρ. 3 περ. δ. του Ν. 2362/95), 
αποφασίζουμε: 

Εγκρίνουμε την απευθείας ανάθεση στο Ερευνητικό 
Πανεπιστημιακό Ινστιτούτο Συστημάτων Επικοινωνιών 
και Υπολογιστών του Εθνικού Μετσοβίου Πολυτεχνείου 
(ΕΠΙΣΕΥ/ΕΜΠ) της σχεδίασης και ανάπτυξης εφαρμογής 
που θα παρέχει την δυνατότητα στις ΥΔΕ (εκτός Αττικής) 
να παρέχουν πιστοποιητικά στους συνταξιούχους. 

Από την απόφαση αυτή προκαλείται δαπάνη επτά εκα¬ 
τομμυρίων εννιακοσίων δώδεκα χιλιάδων εννιακοσίων 
σαράντα μιας 7.912.941 (6.705.882 Η- 1.207.059 Φ.Π.Α.) 
δραχμών, που θα αντιμετωπισθεί από την πίστωση που 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


είναι γραμμένη στον τακτικό προϋπολογισμό οικονομ. 
έτους 1999 στο Φορέα 23-140 και ΚΑΕ 0879. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ. Τ/2545 (2) 

Τροποποίηση της Τ/2042/26.5.99 απόφασης των Υπουρ¬ 
γών Ανάπτυξης και Μεταφορών και Επικοινωνιών 
«Εξειδίκευση κριτηρίων προσδιορισμού γεωγραφι¬ 
κών περιοχών, προϋποθέσεις θέσης σε κυκλοφορία 
και απαιτούμενα δικαιολογητικά ταξινόμησης τουρι¬ 
στικών τραίνων, κατά τις διατάξεις του άρθρου 30 
του Ν. 2636/98». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων του Ν. 2696/99 «περί Κυ- 
ρώσεως του Κώδικα Οδικής Κυκλοφορίας» (ΦΕΚ 57/Α'). 

2. Τις διατάξεις της παρ. α του άρθρου 29 του Ν. 1558/ 
1985 (ΦΕΚ 137/Α'), όπως συμπληρώθηκε με το άρθρο 
27 του Ν. 2081/92 (ΦΕΚ 15/Α). 

3. Τις διατάξεις του Ν. 2160/93 «ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α'), σε συνδυασμό 
με το Π.Δ. 365/97 «διατήρηση εποπτείας ΝΠΔΔ στο 
Υπουργείο Ανάπτυξης». 

4. Τις διατάξεις του Π.Δ. 27/96 (ΦΕΚ 19/Α') «περί συγ¬ 
χώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης». 

5. Τις διατάξεις του Π. Δ/τος 33/99 (ΦΕΚ 19/Α') «Διο¬ 
ρισμός Υπουργού, Αναπληρωτή Υπουργού και Υφυπουρ¬ 
γών». 

6. Τις διατάξεις του Ν. 393/76 (ΦΕΚ 199/Α') «ίδρυση και 
λειτουργία τουριστικών γραφείων». 

7. Τις διατάξεις του άρθρου 30 του Ν. 2636/98 (ΦΕΚ 
198/Α') «Σύσταση εταιρειών για την οργάνωση καλλιτε¬ 
χνικών εκδηλώσεων και για τη διαχείριση της περιουσίας 
ΕΟΤ, σύσταση Εθνικού Συμβουλίου Τουρισμού και τρο¬ 
ποποιήσεις της νομοθεσίας για τον Τουρισμό». 

8. Την αριθ. Τ/2042/26.5.1999 απόφαση των Υπουργών 
Ανάπτυξης και Μεταφορών και Επικοινωνιών (ΦΕΚ 
1120/Β'). 

9. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του Κρατικού 
προϋπολογισμού, αποφασίζουμε: 

Τροποποιούμε και συμπληρώνουμε την αριθ. Τ/2042/ 
26.5.1999 (ΦΕΚ 1120/Β') απόφαση των Υπουργών Ανά¬ 
πτυξης και Μεταφορών και Επικοινωνιών ως εξής: 

1. Η παρ. 1 αντικαθίσταται ως εξής: 

«1. Κριτήρια προσδιορισμού γεωγραφικών περιοχών 
κυκλοφορίας τουριστικών τρένων. 

Η κυκλοφορία των οχημάτων τουριστικών τρένων γί¬ 
νεται σε ειδικές διαδρομές εντός περιοχών που παρου¬ 
σιάζουν τουριστικό (αρχαιολογικό) ή πολιτιστικό εν¬ 


διαφέρον, εφόσον συντρέχουν οι παρακάτω προϋποθέ¬ 
σεις: 

α) Δεν εκτελείται τακτική αστική ή υπεραστική συγκοι¬ 
νωνία από τα ΚΤΕΛ του Ν.Δ. 102/73. 

β) Η συνολική οδική διαδρομή δεν υπερβαίνει τα οκτώ 
(8) χιλιόμετρα από και μέχρι την αφετηρία (κυκλική δια¬ 
δρομή). 

γ) Εξασφαλίζονται οι προϋποθέσεις ασφαλούς λει¬ 
τουργίας καθ'όλο το μήκος της διαδρομής, σύμφωνα με 
τις διατάξεις του ΚΟΚ, τόσο για τους χρήστες του του¬ 
ριστικού τρένου, όσο και για τους λοιπούς χρήστες του 
οδικού δικτύου. 

δ) Η κυκλοφορία των τουριστικών τρένων δεν προκαλεί 
ηχητική ή αισθητική όχληση, ή φθορά στο τοπίο, σε αρ¬ 
χαιολογικούς χώρους και μνημεία. 

ε) Καθορίζονται στάσεις ξενάγησης αποκλειστικά σε 
σημεία αρχαιολογικού ή πολιτιστικού ενδιαφέροντος, στα 
οποία απαγορεύεται η επιβίβαση ή αποβίβαση επιβατών. 

2. Η περίπτωση στ'της παρ.2 αντικαθίσταται ως εξής; 

«στ) Βεβαίωση της αρμόδιας υπηρεσίας του Υπουρ¬ 
γείου Πολιτισμού,όσον αφορά στην ύπαρξη σημείων 
αρχαιολογικού ή πολιτιστικού ενδιαφέροντος της δια¬ 
δρομής». 

3. Η περίπτωση γ της παρ. 4 αντικαθίσταται ως εξής: 

«γ) Απόφαση του ΕΟΤ για τη θέση σε κυκλοφορία του 

τουριστικού τρένου, με περιγραφή της ακριβούς ειδικής 
διαδρομής, του συνολικού μήκους αυτής, της αφετηρίας 
και των στάσεων ξενάγησης των περιηγητών. 

4. Το τελευταίο εδάφιο της παραγράφου 7 αντικαθίστα¬ 
ται ως εξής: 

«Σε κάθε περίπτωση η απόδειξη παροχής υπηρεσιών 
εκδίδεται μόνο στην αφετηρία κατά την επιβίβαση και 
ισχύει για ολόκληρη τη διαδρομή του δρομολογίου». 

5. Προστίθεται παράγραφος 10, ως εξής: 

«10. Στους παραβάτες της παρούσας απόφασης, εκτός 
των προβλεπόμενων κυρώσεων από άλλες διατάξεις, 
επιβάλλονται και οι εξής: 

α) Επιτόπου αφαίρεση των στοιχείων κυκλοφορίας του 
οχήματος (άδεια κυκλοφορίας και κρατικές πινακίδες) 
για 15 ημερολογιακές ημέρες. 

β) Στους υπότροπους (οποτεδήποτε) για δεύτερη φορά 
τα πιο πάνω στοιχεία αφαιρούνται για 30 ημέρες, την τρί¬ 
τη φορά για 2 μήνες και την τέταρτη και κάθε φορά μετά 
από αυτή για ένα (1) έτος. 

6. Η παρ. 10 αναριθμείται σε παρ. 11 και αντικαθίσταται 
ως εξής: 

«11. Τουριστικά τραίνα που μέχρι την έναρξη ισχύος του 
Ν. 2636/98 έχουν τεθεί νόμιμα σε κυκλοφορία, υποχρεού- 
νται μέχρι 31 Ιουλίου 1999, να λάβουν έγκριση θέσης σε 
κυκλοφορία και ειδικής διαδρομής από τον ΕΟΤ και νέα 
άδεια ταξινόμησης από τις αρμόδιες υπηρεσίες Μεταφο¬ 
ρών και Επικοινωνιών των Νομαρχιακών Αυτοδιοικήσεων, 
σύμφωνα με τις ρυθμίσεις της αριθμ.Τ/2042/26.5.1999 
απόφασης όπως τροποποιήθηκε και συμπληρώθηκε με 
την παρούσα. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓΕΛΟΣ ΒΕΝΙΖΕΛΟΣ ΑΝΑΣΤΑΣΙΟΣ ΜΑΝΤΕΛΗΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. φ.6.39/18665/858 (3) 

Άδεια λειτουργίας (ανανέωση), έπειτα από μηχ/κό εκ¬ 
συγχρονισμό και άδεια εγκατάστασης για κτιριακό 
εκσυγχρονισμό, στο εργοστάσιο παραγωγής φαρμα¬ 
κευτικών και καλλυντικών προϊόντων, της ΙΑνίΡΗΑΒΜ 
Α.Ε., που βρίσκεται στο Δήμο Παιανίας του Νομού 
Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2516/97, 6422/1934, του 
Ν.Δ. 1150/1949, του από 15.10.1922 Β. Δ/τος, του από 
16.3.1950 Β.Δ., όπως τροποποιήθηκε και συμπληρώθη¬ 
κε με το από 24.11.1953 όμοιο, του Ν.Δ. 96/2.8.1973 και 
του Π.Δ. 396/89 (ΦΕΚ 172/Α/16.6.89) για τον Οργανισμό 
της Γενικής Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β75.9.91) 
άρθρο 12 παρ. 13 «μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Το αριθ. 27/29.1.96 (ΦΕΚ 19/Α71.2.96) Προεδρικό 
Διάταγμα «συγχώνευση των Υπουργείων Τουρισμού, Βιο¬ 
μηχανίας, Ενέργειας και Τεχνολογίας και Εμπορίου στο 
Υπουργείο Ανάπτυξης». 

5. Την απόφασή μας με αριθμό Φ6.39/4144/586/20.3.95 
(ΦΕΚ 229/Β728.3.1995), με την οποία χορηγήθηκε άδεια 
λειτουργίας στο ανωτέρω εργοστάσιο, διάρκειας τριών 
(3) ετών, για μηχ/τα ισχύος 223,61 ΗΡ και 73, 79 Κνν και 
αξίας 120.857.273 δρχ. και μηχ/τα προστασίας περιβάλ¬ 
λοντος ισχύος 188,00 ΗΡ. 

6. Αίτηση της ΙΑΝ/ΙΡΗΑΒΜ Α.Ε. από 13.1.98 για τη χορή¬ 
γηση άδειας λειτουργίας (ανανέωση) έπειτα από μηχ/κό 
εκσυγχρονισμό και άδεια εγκατάστασης για κτιριακό 
εκσυγχρονισμό του εργοστασίου της παραγωγής, φαρ¬ 
μακευτικών και καλλυντικών προϊόντων, στο Δήμο Παια- 
νίας του Νομού Αττικής. 

7. Τα σχεδιαγράμματα που έχουν υποβληθεί με την 
αίτηση,καθώς και τα λοιπά δικαιολογητικά στοιχεία. 

8. Την από 15.2.99 εισήγηση της Υπηρεσίας μας και την 
γνωμάτευση του Ε.Ο.Φ με αριθμό 0-455/7/28.4.99, απο¬ 
φασίζουμε: 

Χορηγούμε: 1) άδεια λειτουργίας (ανανέωση), απεριο¬ 
ρίστου διάρκειας, έπειτα από μηχ/κό εκσυγχρονισμό και 
2) άδεια εγκατάστασης για κτιριακό εκσυγχρονισμό, 
διάρκειας ενός (1) έτους,στο εργοστάσιο παραγωγής 
φαρμακευτικών και καλλυντικών προϊόντων,της ΙΑνί- 
ΡΗΑΒΜ Α.Ε.,όπως η εγκατάσταση εικονίζεται στα σχε¬ 
διαγράμματα που θεωρήσαμε με την παρούσα απόφασή 
μας και που έχει τα ακόλουθα ειδικότερα στοιχεία: 

α. Θέση: Νομός Αττικής, Δήμος Παιανίας, οδός Αγ. Μα¬ 
ρίνας. 

β. Κάτοχος : ΙΑνίΡΗΑΒΜ Α.Ε. 

γ. Είδος εγκατάστασης : Εργοστάσιο φαρμακευτικών 
και καλλυντικών προϊόντων. 

δ. Ισχύς μηχανημάτων: 

Υφιστάμενη 278,86 ΗΡ & 243,86 Κνν 
Νέα . 85,22 ΗΡ & 1 10,6 0 Κνν 

Συνολική 364,08 ΗΡ & 354,46 Κνν 


Μηχανήματα προστασίας περιβάλλοναΌς: 1.062,73 ΗΡ 
και αξίας 55.516.000δρχ. 

ε. Ατμολέβητες: Κατηγορία Π,Υ.Δ Π.Π. 

Ατμογεννήτρια Γ 1218/2253/97 3992/98 
» Γ 1217/2252/97 3993/98 

στ. Αξία μηχανημάτων: Υφισταμένων 570.727.000 

Νέων 662.133.000 

ΣΥΝΟΛΟ δρχ. 1.232.860.000 
2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β. Δ/τος 
«περί χορηγήσεως αδειών ιδρύσεως και λειτουργίας 
πάσης μηχανολογικής εγκαταστάσεως» και με τους εξής 
όρους: 

α) Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που 
κινούνται επικίνδυνα,εξασφάλιση επαρκούς φωτισμού 
και αερισμού στο χώρο εργασίας, πρόχειρο φαρμακείο, 
τοποθέτηση προστατευτικών κιγκλιδωμάτων προς την 
αποφυγή πτώσεως ατόμων κ.λπ.) 

β) Να τηρούνται τα μέτρα πυρασφαλείας που προβλέ- 
πονται από την μελέτη πυρασφαλείας με αριθμό 8472 και 
το με αριθμό 24159/19.11.96 Πιστοποιητικό πυρασφα¬ 
λείας, διάρκειας μέχρι 19.11.2001,το οποίο να ανανεωθεί 
πριν από την λήξη του,καθώς σε αντίθετη περίπτωση 
παύει η ισχύς της παρούσας απόφασης. 

γ) Να πραγματοποιείται η παραγωγή'κάθε φαρμακευτι¬ 
κού και καλλυντικού προϊόντος μετά από προηγούμενο 
έλεγχο του ΕΟΦ,πρός διαπίστωση ότι το ανωτέρω εργο¬ 
στάσιο διαθέτει την απαιτούμενη πληρότητα και επάρκεια 
εγκαταστάσεων,εξοπλισμού και ειδικού προσωπικού για 
την άρτια παραγωγή του προϊόντος. 

δ) Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε) Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ) Να τηρείται Βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12 του από 16/17.3.1950 
Β. Δ/τος. 

ζ) Να τηρούνται οι διατάξεις του Π.Δ. 1180/81 (ΦΕΚ 
293Α), για την προστασία του περιβάλλοντος (Όρια εκ¬ 
πομπών ρύπων). 

η) Η ΙΑνίΡΗΑΒΜ Α.Ε.,υποχρεούται να συμμορφωθεί 
πλήρως,με τους περιβαλλοντικούς όρους τους οποίους 
ενέκρινε το Γρ. Περιβάλλοντος της Νομαρχίας Αν. Αττι- 
κής,με την οικ. 6478/258/30.4.96 απόφασή του και να 
φροντίσει για την έγκαιρη επανεξέταση και ανανέωση 
των όρων αυτών. 

ζ. Πριν από οποιαδήποτε οικοδομική εργασία, θα πρέ¬ 
πει η μονάδα να εφοδιασθεί με οικοδομική άδεια από την 
αρμόδια Δ/νση Πολεοδομίας και οι εργασίες θα πρέπει να 
γίνουν σύμφωνα με τις ισχύουσες Πολεοδομικές διατά¬ 
ξεις και τον ΓΟΚ. 

η. Μετά την ολοκλήρωση των εργασιών,θα πρέπει να 
καλυφθούν και οι νέες Εγκαταστάσεις με Πιστοποιητικό 
Πυρασφαλείας και άδεια λειτουργίας. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο, ώστε να εκπληρωθούν οι σκο- 

ποί που προβλέπονται από το άρθρο 2 του από 
15.10.1922 Β. Δ/τος. 

4. Για την απαιτουμενη σύμφωνα με τις διατάξεις των 
σχετικών από16.3.50 και 24.11.53 Β. Δ/των, του Π.Δ. 
274/97 και του 902/75 ΓΊ. Δ/τος υπεύθυνη επίβλεψη της 
λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου 
άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερό- 
μενη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γραμμάτια: Για την χορήγηση της ανωτέρω άδειας 
εκδόθηκαντα εξής γραμμάτια: 

α) Δ.Ο.Υ. Αγ. Παρασκευής Α 3088679 (53.000 δρχ.). 

β) Παράβολο Χαρτοσήμου Α 6745086 (1.000 δρχ.). 

Αθήνα, 23 Ιουνίου 1999 
Με εντολή Υπουργών 

Ο Γενικός Γραμματέας Ο Γενικός Διευθυντής 

Βιομηχανίας Υπ. Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

-Φ- 

Αριθ. 191041 (4) 

Τροποποίηση της 190443/24.7.1998 απόφασης του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν.Δ. 212/69 «περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α7 
28.11.97), που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς». 

2. Το έγγραφο της Διοίκησης του ΟΑΕΔ. 

3. Την αριθ. 190443/24.7.98 απόφαση του Υπουργού 
Εργασίας και Κοινωνικών Ασφαλίσεων, με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Λάρισας. 

4. Το αριθ. 776/9.6.99 έγγραφο του Πρωτοδικείου Λάρι¬ 
σας, αποφασίζουμε: 

Τροποποιούμε την αριθ. 190443/24.7.98 απόφαση του 
Υπουργού Εργασίας και Κοινωνικών Ασφαλίσεων, με την 
οποία συγκροτήθηκε η Επιτροπή Ν. Λάρισας, για τη χο¬ 
ρήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά τους 
Πρωτόδικες και ορίζουμε ως Πρόεδρο τον Ζώη Ιωάννη 
και ως αναπληρώτρια αυτού την Χρυσούλα Παπαδοπού- 
λου, σε αντικατάσταση της Μπάρτζια Χάϊδως, λόγω μετά¬ 
θεσής της. 


Κατά τα λοιπά ισχύει η αριθ. 190443/24.7.98 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ.οικ. 191132 (5) 

Τροποποίηση της 190165/24.7.1998 απόφασης του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α7 
28.11.97), που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς». 

2. Το αριθ. 9100/1-276690/99 έγγραφο του Υπ. Δημό¬ 
σιας Τάξης. 

3. Την αριθ. 190165/24.7.98 απόφαση του Υπουργού 
Εργασίας και Κοινωνικών Ασφαλίσεων, με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Λασιθίου, όπως αυτή 
τροποποιήθηκε με τις αριθ. 192111/98 και 190272/99 
όμοιες, αποφασίζουμε: 

Τροποποιούμε την αριθ. 190165/24.7.98 απόφαση του 
Υπουργού Εργασίας και Κοινωνικών Ασφαλίσεων, με την 
οποία συγκροτήθηκε η Επιτροπή Ν. Λασιθίου, για τη χο¬ 
ρήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά τους 
εκπροσώπους της Αστ/κής Δνσης, λόγω μετάθεσής τους 
και ορίζουμε ως τακτικό μέλος τον Σαββάκη Ηλία, Αστ/κό 
Υποδιευθυντή μέχρι πρότινος αναπληρωματικό μέλος και 
ως αναπληρωτή αυτού τον Κουρτάκη Νικόλαο. 

Κατά τα λοιπά ισχύει η αριθ. 190165/98 απόφασή μας, 
όπως αυτή τροποποιήθηκε με τις αριθ. 192111/98 και 
190272/99 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
- 4 - 

Α ριθ. Φ212/758 (6) 

Τροποποίηση διατάξεων του καταστατικού του Ταμείου 
Προνοίας Εργοληπτών Δημοσίων Έργων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του δευτέρου εδαφίου της παρ. 6 του 

άρθρου 13 του Ν. 2335/1995 (Α7185), όπως αυτό συ¬ 
μπληρώθηκε μετηνπαρ. 3του άρθρου 18του Ν. 2556/97. 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α7137). 

3. Τις διατάξεις του άρθρου 15 του Π. Δ/τος 213/1992 
(Α7102) καθώς και του ΓΙΑ 372/95 (Α7201). 

4. Τις διατάξεις του άρθρου 29Α του Ν. 1558/1985 
(Α7137) το οποίο προσετέθη με το άρθρο 27 του Ν. 
2081/1992 (Α7154) και τροποποιήθηκε με το άρθρο 1 παρ. 
2ατου Ν. 2469/1997 (Α738). 

5. Την αριθ. 1749/4.11.98 (Β7117) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων. 

6. Το γεγονός ότι από την απόφαση αυτή προκαλείται 
δαπάνη ύψους 20 εκ. δρχ. ετησίως η οποία δεν βαρύνει 
τον Κρατικό Προϋπολογισμό αλλά θα καλύπτεται για τα ε¬ 
πόμενα πέντε έτη από τα έσοδα του Ταμείου Προνοίας 
Εργοληπτών Δημοσίων Έργων και θα βαρύνει τον Κ.Α.Ε. 
0631. Επίσης, προκαλείται αύξηση των εσόδων του Τα¬ 
μείου η οποία ανέρχεται σε 28 εκ. δρχ. ετησίως. 

7. Το αριθ. 796/8/11.1.99 έγγραφο του Υπουργείου Ε¬ 
θνικής Οικονομίας. 

8. Την από 8.4.1999 οικονομική έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

9. Την αριθ. 55/9/2.3.1999 απόφαση του Διοικητικού 
Συμβουλίου του Ταμείου Προνοίας Εργοληπτών Δημο¬ 
σίων Έργων. 

10. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 5η/12.5.1999 συνεδρίασή του 
της ΚΙ περιόδου. 

11. Τις διατάξεις του άρθρου 7 του Ν. 1275/82 (Α7100), 
αποφασίζουμε: 

1. Το εδ. α της παρ. 1 του άρθρου 4 του Ν.Δ. 75/46, ό¬ 
πως αυτό αντικαταστάθηκε με το άρθρο 21 του Ν. 
1276/1982 και ισχύει μετά την αντικατάστασή του με την 
υπουργική απόφαση Φ212/1398/98 (Β/1057), αντικαθί¬ 
σταται ως εξής: 

«α) Ετήσιες εισφορές των μέχρι 31.12.1992 ασφαλισμέ¬ 
νων εργοληπτών δημοσίων έργων, οι οποίες καθορίζο¬ 
νται ως εξής: 

αα) Για τους εργολήπτες που έχουν πτυχίο (ΜΕΕΠ) Α 
και Β τάξης, δραχμές 32.000 ετησίως. 

ββ) Για τους εργολήπτες που έχουνπτυχίο (ΜΕΕΠ) Γ και 
Δ τάξης, δραχμές 39.000 ετησίως». 

2. Το προβλεπόμενο από την παρ. 1 του άρθρου 1 του 
Π.Δ. 383/1.11.96 εφάπαξ βοήθημα που παρέχεται από το 
ΤΠΕΔΕ στους ασφαλισμένους του, όπως ισχύει μετά την 
Υ.Α. Φ212/1398/98 (Β71057), αυξάνεται από 1.1.1999 σε 
ποσοστό 5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. 85675 (7) 

Ανασυγκρότηση της νομοπαρασκευαστικής επιτροπής 
για την επανεξέταση του σχεδίου νόμου «Σωφρονιστι¬ 
κός Κώδικας». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις αριθ. 44301/19.4.96,53045/30.4.96,71355/17.6.96, 
19003/29.12.98 και 184094/26.11.98 αποφάσεις μας. 

β) Την ανάγκη ανασυγκρότησης της νομοπαρασκευα¬ 
στικής επιτροπής, και 

γ) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ ύψους 510.000 δρχ., αποφασίζουμε: 

Ανασυγκροτούμε την νομοπαρασκευαστική επιτροπή 
για την επανεξέταση του σχεδίου νόμου«Σωφρονιστικός 
Κώδικας» και ορίζουμε μέλη αυτής τους: 

1. Ανδρέα Φάκο, Εισαγγελέα Εφετών Αθηνών, ως Πρό¬ 
εδρο. 

2. Φώτη Κουβέλη, Βουλευτή, τ. Υπουργό Δικαιοσύνης. 

3. Προκοπή Παυλόπουλο, Βουλευτή. 

4. Στέργιο Αλεξιάδη, Καθηγητή Πανεπιστημίου. 

5. Ιωάννη Πανούση, Καθηγητή Πανεπιστημίου. 

6. Νέστορα - Κωνσταντίνο Κουράκη, Καθηγητή Πανεπι¬ 
στημίου. 

7. Νικόλαο Παρασκευόπουλο, Καθηγητή Πανεπιστημί¬ 
ου. 

8. Μαντακιωζίδη Σταύρο, Αντεισαγγελέα Εφετών. 

9. Μπρακουμάτσο Παναγιώτη, Εισαγγελέα Πρωτοδι¬ 
κών. 

10. Ιωάννη Αγγελή, Εισαγγελέα Πρωτοδικών Χαλκίδας. 

11. Γεώργιο Πουλάκο, Νομικό Σύμβουλο του Υπουργού 
Δικαιοσύνης. 

12. Χαράλαμπο Παπαχαραλάμπους, Σύμβουλο του Υ¬ 
πουργού Δικαιοσύνης. 

13. Νικόλαο Τσίγκα, Γ ενικό Διευθυντή Υπουργείου Δικαι¬ 
οσύνης. 

14. Γεώργιο Σκλημπόσιο, Διευθυντή Σωφρονιστικού 
Καταστήματος Τίρυνθας. 

15. Παρασκευή Τσιλιμαγκάκη, Κοινωνική Λειτουργό, 
Προϊσταμένη Επιθεώρησης Κοινωνικού Έργου Υπουρ¬ 
γείου Δικαιοσύνης. 

16. Διονυσία Σωτηροπούλου, Δικηγόρο Αθηνών. 

Χρέη γραμματέα θα εκτελεί η Ουρανία Λιγομενίδου, υ¬ 
πάλληλος ΚΎ.Υ.Δ. 

Η επιτροπή οφείλει να περατώσει το έργο της μέσα σε 
ένα μήνα από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1999 

Ο ΥΠΟΥΡΓΟΣ 

ΕΥΑΓ. ΓΙΑΝ ΝΟΠΟΥΛΟΣ 
-♦- 

Αριθ. 2411.9/10/99 (8) 

Καθορισμός ύψους χρηματικών παροχών σανατοριακής 
και αεροθεραπευτικής νοσηλίας φυματικών ναυτι¬ 
κών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των άρθρων 7 και 14 του Ν.Δ. 3738/1957 

«Περί Προστασίας Φυματικών Ναυτικών» (ΦΕΚ 169/Α/57) 
σε συνδυασμό με τις διατάξεις του Π.Δ, 924/75 «Περί 
καταργήσεως του Κεφαλαίου Προστασίας Φυματικών 
Ναυτικών και συγχωνεύσεως κλάδων αυτού μετά του 
Ναυτικού Απομαχικού Ταμείου και του Κεφαλαίου Ανερ¬ 
γίας και Ασθένειας Ναυτικών» (ΦΕΚ293/Α775). 

β. Την απόφαση της αριθ. 4510/05/10.2.99 συνεδρία¬ 
σης (Θέμα 4ο) του Διοικητικού Συμβουλίου του Οίκου 
Ναύτου. 

γ. Την αριθ. 1107147/1239/0006 Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β796). 
δ. Την οικονομική δυνατότητα του Ο.Ν. 
ε. Το γεγονός ότι με την απόφαση αυτή προκαλείται δα¬ 
πάνη σε βάρος του προϋπολογισμού του Οίκου Ναύτου 
συνολικού ποσού δύο εκατομμυρίων εκατό χιλιάδων 
(2.100.000) δρχ., που θα καλυφθεί από τις εγγεγραμμέ¬ 
νες πιστώσεις στους κωδικούς αριθμούς 0635 και 0683 
με τα ποσά 100.000 και 2.000.000 δρχ. αντίστοιχα, απο¬ 
φασίζουμε: 

1- Ορίζουμε το ύψος των επιδομάτων και των λοιπών 
παροχών προς τους φυματικούς ναυτικούς σανατορια- 
κής και αεροθεραπευτικής νοσηλείας για το έτος 1999 
ως ακολούθως: 


(α) Της έκτακτης οικονομικής ενίσχυσης, για τους 
έγγαμους και άγαμους Αξιωματικούς και κατώτερα πλη¬ 
ρώματα που είναι προστάτες οικογενειών στο 50% του 
μηνιαίου βασικού μισθού των εν ενεργεία ναυτικών που 
υπηρετούν σε ακτοπλοϊκά επιβατηγό πλοία με αντίστοι¬ 
χες ειδικότητες, για δε τους Αξιωματικούς και κατώτερα 
πληρώματα που δεν είναι προστάτες οικογενειών, στο 
20% και 25% αντίστοιχα. 

(β) Των εξόδων εγκατάστασης, όσων εξέρχονται από 
σανατόριο (σανατοριακή νοσηλεία) σε τόπο κατάλληλο 
για αεροθεραπεία προς σταθεροποίηση της υγείας τους 
καθορίζεται στις είκοσι επτά χιλιάδες (27.000) δραχμές. 

(γ) Των εξόδων κηδείας των φυματικών ναυτικών στο 
ίδιο επίπεδο με αυτό των εξόδων κηδείας που θα κα¬ 
ταβάλλονται σε όλους τους ασφαλισμένους του Οίκου 
Ναύτου. 

2. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Αθήνα, 22 Ιουνίου 1999 

Οί ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννγ.θί.ςΓ 
ΙΝΤΕΡΝΕΤ: ίιοΙ.ςΓ 
β-ιτίΘϋ: ην35 @ ΡιοΙ.^γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μ ^χρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ , 0 . , χ , * , Λ ,, χ , , 

- Απο 8 σελίδες και ανω προσαυξηση 100 δρχ. ανα δσελιδο η μέρος αυτου 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δε ν γίνονται δεκτά. 

_Οι υπηρεσίες εξυπηρέτησης των πολιτών λειτουργούν καθημερινά από 08.0(Τ έως 13.00^ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 














